Auguštos gatvės arka

Auguštos gatvės arka () – akmeninė memorialinė arka Lisabonoje, Baišos rajone, šiaurinėje Rinkos aikštės dalyje. Pastatyta atstatant miestą po 1755 m. žemės drebėjimo (darbai baigti 1875 m.). Architektas – Euženijus dos Santošas (pirminis projektas, galutinį projektą parengė Verisimas Žozė da Košta).The Triumphal Arch of Praça do Comércio, Its Sculptures and Their Meaning, medium.com Pradžioje statinys suplanuotas kaip varpinė, vėliau nesyk perprojektuotas, o statybos darbai užtruko ilgiau nei šimtmetį.De Macedo, Joaquim (2010). A Guide to Lisbon and Its Environs Including Cintra and Mafra with a Large Plan of Lisbon. Read Books.

Auguštos gatvės arka – monumentalus statinys: arka paremta ant 11 m aukštį siekiančių kolonų, virš jos – grandioziškas Portugalijos herbas ir lotyniškas užrašas VIRTVTIBVS MAIORVM VT SIT OMNIBVS DOCVMENTO.PPD („Didžiausiojo kilnybe, kad būtų pamoka visiems“, PPD reiškia „skirta viešajam poreikiui“). Arką karūnuoja Glorijos (Šlovės) figūra, rankose laikanti du bronzinius vainikus, o šalia sėdi deivė Minerva (su šalmu, kalaviju ir liūtu) bei Apolonas (sparnuotas, su knygomis ir lyra). Ant arkos antablemento taip pat yra ir kelios kitos skulptūros – Markizas de Pombalis (miesto atstatytojas po žemės drebėjimo), Nunas Alvarešas Pereira (Karmo vienuolyno steigėjas), Vaskas da Gama (keliautojas), Viriatas (luzitanų karvedys), taip pat alegorinės Težo ir Doro upių figūros. Skulptūras kūrė Selestinas Anatolas Kalmelas ir Viktoras Baštošas. Iš miesto pusės arkos puošyba paprastesnė – virš jos įrengtas laikrodis.

Auguštos gatvės arka – vienas svarbiausių Lisabonos architektūrinių objektų, jungiantis senamiestį su Težo krantine. Nuo arkos viršaus, į kurį patenkama liftu, atsiveria senamiesčio ir Lisabonos krantinės reginys.

 Šaltiniai 

Kategorija:Lisabona
Kategorija:Triumfo arkos